[{"text_idx": "#000000", "text": "Esimene pa\u0308ris su\u0308nnipa\u0308ev peeti 3. septembril 1994. aastal. Vo\u0303isteldi viieteistku\u0308mnel alal. Lapsed nautisid ma\u0308ngunurka, hu\u0308ppasid o\u0303hubatuudil, ratsutasid hobustel. Isadele oli suur va\u0308ljakutse istuda malesimultaani laua taha, kus vastasteks olid Jaan Ehlvest ja Olav Sepp. Kui viimane vo\u0303itis ko\u0303ik oma 13 vastast, siis Jaan Ehlvest pidi 21-st peetud partiist kaotuse vastu vo\u0303tma Hans Kaselo ka\u0308est ning punkti poolitasid suurmeistriga Tarmo Linnama\u0308gi, Tarvo Piip ja Kristo Reinsalu."}, {"text_idx": "#000003", "text": "TRIATLON oli kindlasti u\u0308ks oodatumaid alasid. Ujumine toimus u\u0308le Paide tehisja\u0308rve ja pealtvaatajate suureks meeleheaks tuli teisena veest va\u0308lja paidelane Ain-Alar Juhanson. Rattaso\u0303iduga to\u0303usis ta liidriks, kuid purunenud rattakumm katkestas tema jaoks vo\u0303istluse."}, {"text_idx": "#000004", "text": "TEATEJOOKSULE u\u0308mber Paide linna tuli starti 9 vo\u0303istkonda. Viiest vahetusest va\u0308hemalt u\u0308hes pidi rajale minema o\u0303rnema soo esindaja. Vahetuste pikkused olid 2,0+1,5+1,0+3,0+2,0, kokku 9,5 km."}, {"text_idx": "#000006", "text": "VO\u0303RKPALLI ma\u0308ngiti muruva\u0308ljakutel ja neli nelja vastu."}]